बता दें कि हाल ही में यूपी की योगी सरकार ने इलाहाबाद का नाम बदलकर 'प्रयागराज' कर दिया है. इसके बाद यह मुद्दा काफी चर्चा में है. इसी कड़ी में हिमाचल के स्वास्थ्य मंत्री विपिन सिंह परमार ने कहा था कि अगर राजधानी का नाम श्यामला से शिमला हो सकता है तो फिर शिमला से श्यामला क्यों नहीं? वहीं विश्व हिन्दू परिषद के प्रांत अध्यक्ष अमन पुरी का इस मामले में कहना है कि श्यामला को शिमला किया गया क्योंकि अंग्रेज श्यामला नहीं बोल पाते थे, इसलिए शिमला नाम पड़ा. शिमला नाम एक गुलामी की पहचान है, जिसे अगर बदल दिया जाएगा, तो इससे संस्कृति तो बचेगी, साथ ही श्यामला मां को पूरी दुनिया में जाना भी जाएगा. वहीं, विपक्ष इस बात को लेकर केवल मुद्दा बना रहा है. विपक्ष का कहना है कि शिमला ही नहीं, शिमला के अलावा भी उस हर चीज का नाम बदलने की जरूरत है, जो गुलामी से जुड़ी हुई है. हमारे बहुत से नेशनल हीरो ऐसे हें जिनके नाम पर भी जगहों के नाम रखे जा सकते हैं.